L 29/14 Službeni list Europske unije 5.2.2015. ODLUKE ODLUKA POLITIČKOG I SIGURNOSNOG ODBORA (ZVSP) 201 5/173 od 3. veljače 2015. o imenovanju zapovjednika misije EU-a za vojnu misiju Europske unije za doprinos osposob- ljavanju somalijskih snaga sigurnosti (EUTM Somalija) i o stavljanju izvan snage Odluke EUTM Somalija/1/2013 (EUTM Somalija/1/2015) POLITIČKI I SIGURNOSNI ODBOR, uzimajući u obzir Ugovor o Europskoj uniji, a posebno njegov članak 38. treći stavak, uzimajući u obzir Odluku Vijeća 2010/96/ZVSP od 15. veljače 2010. o vojnoj misiji Europske unije za doprinos osposobljavanju somalijskih snaga sigurnosti (!), a posebno njezin članak 5., budući da: (1) — Na temelju članka 5. stavka 1. Odluke 2010/96/ZVSP Vijeće je ovlastilo Politički i sigurnosni odbor (PSO), u skladu s člankom 38. Ugovora o Europskoj uniji, da donese odgovarajuće odluke koje se tiču političke kontrole i strateškog usmjeravanja misije EUTM Somalija, uključujući odluke o imenovanju zapovjednika misije EU-a. (2) — PSO je 17. prosinca 2013. donio Odluku EUTM Somalija/1/2013 (?) o imenovanju brigadnog generala Massima MINGIARDIJA zapovjednikom misije EU-a za EUTM Somalija. (3) — Italija je 18. prosinca 2014. predložila imenovanje brigadnog generala Antonia MAGGIJA za novog zapovjednika misije EU-a za EUTM Somalija koji će naslijediti brigadnog generala Massima MINGIARDIJA. (4) — Vojni odbor EU-a preporučio je 8. siječnja 2015. da PSO imenuje brigadnog generala Antonia MAGGIJA zapovjednikom misije EU-a za EUTM Somalija koji će naslijediti brigadnog generala Massima MINGIARDIJA. (5) — Odluku EUTM Somalija/1/2013 trebalo bi staviti izvan snage. (6) — U skladu s člankom 5. Protokola br. 22 o stajalištu Danske koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i akcija Unije koje imaju obrambene implikacije. Stoga Danska ne sudjeluje u donošenju ove Odluke, ona za nju nije obvezujuća niti se na nju primjenjuje, DONIO JE OVU ODLUKU: Članak 1. Brigadni general Antonio MAGGI imenuje se zapovjednikom misije EU-a za vojnu misiju Europske unije za doprinos osposobljavanju somalijskih snaga sigurnosti (EUTM Somalija) od 8. ožujka 2015. Članak 2. Odluka EUTM Somalija/1/2013 stavlja se izvan snage. () SLL44,19.2.2010., str. 16. () Odluka Političkog i sigurnosnog odbora EUTM Somalija/1/2013 od 17. prosinca 2013. o imenovanju zapovjednika misije EU-a za vojnu misiju Europske unije za doprinos osposobljavanju somalijskih snaga sigurnosti (EUTM Somalija) (SL L 346, 20.12.2013., str. 53.).